32002D0671
L 228/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 август 2002 година
за изменение на Решение 97/569/ЕО с цел включване в него на румънско предприятие, произвеждащо продукти от месо от дивеч
(нотифицирано под номер С(2002) 3102)
(текст от значение за ЕИП)
(2002/671/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 година относно условията за съставяне, за преходен период, на временни списъци с предприятия на трети страни, от които държавите-членки имат правото да внасят някои продукти от животински произход, рибни продукти и живи двучерупчести мекотели (1), последно изменено с Решение 2001/4/ЕО (2), и по-специално член 2, параграф 1 от него,
като има предвид, че:
(1)
Временните списъци с предприятия от трети страни, от които държавите-членки разрешават вноса на месни продукти, са създадени с Решение 97/569/ЕО (3), последно изменено с Решение 2002/74/ЕО (4).
(2)
Комисията е получила уточнения от Румъния по отношение на едно предприятие, произвеждащо продукти от месо от дивеч, съпровождани от гаранции, че това предприятие напълно отговаря на съответните здравни изисквания на Общността и че, ако това предприятие спре да отговаря на въпросните изисквания, неговият износ за Европейската общност ще се прекрати.
(3)
Следователно за Румъния може да се създаде временен списък на предприятия, произвеждащи продукти от месо от дивеч, а Решение 97/569/ЕО следва да се измени.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Текстът в приложението към настоящото решение се добавя в приложението към Решение 97/569/ЕО.
Член 2
Адресати на настоящото решение са държавите-членки.
Съставено в Брюксел на 20 август 2002 година.